en de hu hu hu hu hu hu en hu eo hu en en en hu hu hu hu en hu hu hu hu hu hu hu hu hu hu hu hu hu hu hu hu hu hu hu en en hu hu hu en hu de en en hu de de en hu hu hu hu hu hu hu hu hu hu hu hu en
A public relations emlékei – CCO Magazin
Címkék: Museum of Public RelationsPublic relations
New Yorkban megszámlálhatatlan múzeum található. Van azonban egy, amely a public relations szakma számára rendkívüli jelentőséggel bír.
Ez a Public Relations Múzeum. A CCO Magazin szerkesztője a múzeumban járt és felfedezett néhány magyar vonatkozású tárgyat is.
A hivatalos nevén “The Museum of Public Relations” New Yorkban található, nemcsak a pr-szakma emlékeit van hivatva gyűjteni, hanem oktatási intézményként is működik.
Képzéseivel, programjaival szolgálja a közkapcsolati tantárgyakat, a public relations-t, a kommunikációt tanuló diákok, az oktatók, a kutatók és a gyakorló pr-szakemberek világának növekvő közösségét egyaránt.
A pr-múzeumot 1997-ben alapították, s ismereteink szerint ez a világ egyetlen olyan múzeuma, amely a nemzetközi pr-szakma emlékeit keresi, kutatja, feldolgozza és bemutatja.
Az intézmény nemcsak múzeum, hanem referencia könyvtár is egyben, amely arra törekszik, hogy a szakma történelmi áttekintését nyújtsa és az egyre növekvő gyűjteményével a public relations fejlődésének bemutatásával az egész szakma fejlődését szolgálja.
A pr-múzeum küldetésének tartja, hogy a public relations történetét minél többen megismerjék.
Kimondott céljuk életre kelteni a public relations – a kampányok, válságok – történetét, valamint bemutatni a pr-szakma vezetőit.
Rendkívül fontosnak tartják, hogy a megszerzett ismereteket megosszák a fiatalokkal, és a gyakorló szakemberekkel egyaránt, hogy ezzel hozzájáruljanak a pr-szakma gyakorlata minőségének emeléséhez.
Az intézmény küldetési nyilatkozatában fontos, a szakma fejlődését elősegítő célok szerepelnek:
Megfogalmazásuk szerint a legfontosabb, hogy a pr-múzeum és referenciakönyvtár a nyilvánosság számára nyitott legyen, megismertesse az érdeklődőkkel a public relations történetének krónikáját, könyvek, folyóiratok, levelek, poszterek és más történelmi műtárgyak bemutatásával.
Ezen belül kiemelten fontosnak tartják a pr-szakma úttörőinek, munkásságuknak a bemutatását, valamint, hogy megismertessék a látogatókkal a public relations-nak a társadalomra gyakorolt ​​hatásával.
Ezért gyűjtik a pr-szakma különböző relikviáit, hogy ezzel is népszerűsíteni tudják a pr-szakmát.
A múzeum alapítói fontosnak tartják, hogy legyen egy olyan történelmi kutatási gyűjtemény, referencia- és kutatóközpont, amely a public relations fejlődésére összpontosít, ezáltal előmozdítja a pr-szakma történelmi kutatásait.
Az intézmény nemcsak múzeumként és referencia könyvtárként szolgál, de a nyilvánosság számára különféle programokat és eseményeket szervez. Ilyen a múzeum továbbképzési programja, aminek keretében mutatnak be, a public relations szakmához kapcsolódó társadalmi eseményeket, kampányokat.
A “Public Relations Sokszínűsége” elnevezésű előadás-sorozatban például olyan témák szerepelnek, amelyen a női pr-szakemberek bemutatása, (PR Women Who Changed History), a spanyol származású pr-szakemberek (Celebrating Latino PR), illetve az afro-amerikaiak szerepéről (Celebrating Black PR) szólnak majd. Egy másik tervezett esemény egy fontos társadalmi problémát jár körbe a pr-szakma szempontjából.(The LGBTQ Experience in Public Relations)
Shelley Spector, a múzeum igazgatója a múzeumlátogatás során céljukat így foglalta össze: “bemutatjuk a pr-szakma történetét és feltárjuk a public relations szerepét az üzleti életben, a társadalmi kultúrában és a politikában egyaránt.”
A múzeum gyűjteményében több száz ritka tárgy, könyv, levél, fénykép és film található, amelyek segítségével a látogatók megismerhetik a szakma úttörőit, munkásságukat. A látogatók a múzeumban megismerhetik a különféle társadalmi mozgalmakat is, azokat, amelyeket a public relations filozófiája vezetett.
A múzeum gazdag gyűjteménnyel rendelkezik, amely bemutatja a pr-szakma úttörői életét, munkásságukat. A múzeum legfontosabb darabjai, a szakma alapítója, Edward Bernays életéhez kapcsolódnak.
A múzeum látogatói elsősorban azok a főiskolai, egyetemi hallgatók, akik most tanulják a pr-szakmát. Számukra fontos megismerni a public relations szerepét az üzleti életben, a társadalomban és a kultúrában. Ehhez járul hozzá, ha tájékozottak lesznek az „ősi” média technológiákról, az úttörők életéről. A múzeumban tett “osztály-látogatások” során a hallgatókat arra ösztönzik, hogy megtapasztalják, hogy a pr-szakma alapítói hogyan gyakorolták a szakmát a kezdetekben és az elmúlt évszázad során.
A Múzeum digitális archívuma video interjúkat tartalmaz. Az interjúkban megszólalnak a pr-szakma ismert személyiségei, illetve a videók között találhatók olyan eseményekről készült felvételeket, amelyek bemutatják a társadalom különböző területein megjelent pr-kampányokat, eseményeket. Például az afrikai amerikaiak, latinok és a nők hozzájárulását a public relations szakma fejlődéséhez.
IPRA – International Public Relations Association – 1996
A CERP – European Public Relations Confederation zászlaja 2000
A múzeum gyűjteményében nemcsak az amerikai pr-szakmai gyökereit, de számos a nemzetközi public relations elméletét és gyakorlatát bemutató, ezek között európai és ezen belül magyar vonatkozású tárgy is található.
Egy magyar vonatkozású nemzetközi pr-kampány egy eszköze 1977-ből
A Múzeum könyvtárában található egy magyar szakkönyv is.
A múzeum meglátogatása mindazok számára élményt jelent, akik érdeklődnek a pr-szakma története, elsősorban annak kezdetei iránt.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin